**Cerneala din gânduri**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă te-ai gândit la ce n-ai fost niciodată,

o să devii ce astăzi nu ești,

o să arzi ca piatra de var

și lumea se clădește împreună cu toți,

timpul nu-i trecut, focul din templu e viu.

Niciun rege nu-și dorește moartea

când oștenii săi sărbătoresc victoria.

Numai tu cu ochii vindecați de înserare

guști neîmplinirea, împlinită în sine.

Cerneala din gânduri se scurge-n cuvinte,

de vezi înaltul și din adâncul de moarte.

Rabzi întunericul ce lumină îți este,

Te rupi în bucăți pentru înțelegerea întreagă.

Numerele fără soț, cu soț se-nșiră

însoțesc nimicul și cresc

dar până unde?